“อุตตม” ยันไม่แทรกแซงธปท.คุมค่าเงิน-กำหนดนโยบายดอกเบี้ย
“อุตตม” ยันไม่แทรกแซงธปท.คุมค่าเงิน-กำหนดนโยบายดอกเบี้ย
“อุตตม” ยันไม่แทรกแซงธปท.คุมค่าเงิน-กำหนดนโยบายดอกเบี้ย
19 ก.ค. 2562

นายอุตตม สาวนายน รมว.คลัง ระบุว่า การเคลื่อนไหวของค่าเงินบาท ล้วนมีปัจจัยเข้ามากระทบที่ส่งผลทำให้เงินบาทแข็งค่าและอ่อนค่า ซึ่งการที่เงินบาทกลับมาแข็งค่าอีก ก็เป็นไปตามที่ฟิทช์ เรทติ้งส์ ระบุว่าประเทศไทยมีการเกินดุลการค้า และการเกินดุลบัญชีเดินสะพัดที่เข้มแข็ง จึงทำให้เงินบาทปรับตัวแข็งค่าขึ้น ซึ่งก็เป็นไปตามกลไกตลาด
ทั้งนี้ เชื่อมั่นว่า ธนาคารแห่งประเทศไทย (ธปท.) จะทำหน้าที่ในการดูแลค่าเงินบาทให้อยู่ในระดับที่เหมาะสม โดยอนาคตกระทรวงการคลังและ ธปท.จะต้องหารือเรื่องนโยบายการดูแลค่าเงินร่วมกันอย่างต่อเนื่อง แต่ไม่ได้หมายความว่ากระทรวงการคลังเข้าไปแทรกแซงหรือก้าวก่ายการดำเนินงานของ ธปท.ในการดูแลค่าเงิน หรือการพิจารณาปรับอัตราดอกเบี้ยนโยบาย เพราะเรื่องนี้คงไม่ใช่หน้าที่ที่กระทรวงการคลังจะพูด